ঝালকাঠি সদর উপজেলার শতাদশকাঠি, কাপরকাঠি, পাঞ্জিপুথিপাড়া, আটঘড়, কুঁড়িয়ানা, বেতরা, আতা, জগদীশপুর, পোসন্ডা উত্তরাঞ্চলের ২০/২৫টি গ্রামের কয়েক হাজার পেয়ারা চাষীর মধ্যে হতাশার বিরাজ করছে বলে চাষীদের সাথে আলাপ কালে জানা গেছে। এ অবস্থায় স্থানীয় পেয়ারা চাষীরা আশা প্রকাশ করে জানিয়েছে মৌসুমের বাকী সময় ও সামনে আগত রমজান মাস বেচা-কেনা ভালো হয় আর পাইকারদের উপস্থিতি বাড়ে তাহলে উৎপাদন ব্যায় পেড়িয়ে কিছু আয় ঘরে তোলা সম্ভব হবে  বলে পেয়ারা চাষীরা কেউ কেউ মত প্রকাশ করেছে। পেয়ারা বাগান এলাকা সরেজমিন পরিদর্শন কালে বেশ কয়েকজন বড় পেয়ারা চাষী জানায়, প্রায় বছরই প্রাকৃতিক দূর্যোগ, অধিকাংশ বাগানের পেয়ারায় ভাইরাস ও ছত্রাক ছিটা রোগ্রাক্রান্ত হয়ে উৎপাদিত পেয়ারা বেচাকেনা করে ভালো আয় করতে পারেনি। গত দুবছর ধরে পেয়ারার বাম্পার ফলন হলেও বাজারজাত করনে অব্যবস্থাপনা ও মধ্যসত্ত্বভূগীদের দৌরাত্বের কারনে এলাকার চাষীরা উৎপাদিত ফসলের সঠিক মূল্য ঘরে তুলতে পারেনি। এ অবস্থায় পেয়ারা বেচাকেনায় পাইকারদের উপস্থিত কম দেখে পেয়ারা বিক্রি করে কিভাবে মৌসুমের পূর্বেই  বাগান পরিচয়ার জণ্য বিভিন্ন এনজিও ও স্থানীয় দাদন ব্যবসায়ীদের কাছ নেয়া ক্ষুদ্র ঋণ সহ সুদের টাকা পরিশোধ তারপর নিজেদের পারিশ্রমিক আয় ও লাভ করবে সে চিন্তায় দিন কাটাচ্ছেন বলেও এলাকার চাষীরা জানিয়েছে। এ ব্যাপারে ভিমরুলি গ্রামের পেয়ারা চাষি সুধির (৩০), জগদিশপুর গ্রামের বিমল মিস্তী (৫০) আটঘর গ্রামের স্বপন (৩৫) জানায়, মেীসুম শুরু হলেও এখন পযন্ত পেয়ারা বাগান কিনতে আসা পাইকারদের উপস্থিতি খুবই কম হওয়ায় গত দুবছরের আমরা বাম্পার ফলন পেলেও পাইকার না পেয়ে ১০ হাজার টাকা দরে প্রতি হেক্টরের একটি বাগান মাত্র ৪ হাজার টাকায় বি্িক্র  করতে হয়েছে। আর অনেকের বাগানের পেয়ারা গাছে বসে ন্ষ্ট হয়ে মাটিতে ঝড়ে পড়ে পচে গেছে। এমন কি বাগানের শতশত মন পেয়ারা পচে যাওয়ায় নদীর পানিতে ফেলে দিতে হয়েছে। একই ভাবে এ বছর পেয়ার হাটে পাইকারদের উপস্থিতি কম দেখে পেয়ারা চাষীরা চিন্তিত হয়ে পড়েছে। তারা আরো জানান, আমরা বাগান করলেও ভরসা থাকে পাইকার দের উপর। তারা প্রতি বছর বাগান কিনে শ্রমিক নিয়োগ করে পেয়ারা গাছ থেকে পারিয়ে হাটে বিক্রি করেন। কিন্তু যদি পাইকার না আসে তাহলে দিন মজুর নিয়ে পেয়ারা পেরে হাটে বিক্রি করতে হলে পেয়ারা চাষীদের বাড়তি লোকসান গুনতে হবে। স্থানীয় কৃষি  বিভাগের সহযোগীতার অভাবে, বাজারজাত করনে ও সংরক্ষনের ক্ষেত্রে সরকারের সহযোগীতা অভাবে বাপ দাদাদের আমলে আশ্বীর্বাদ বয়ে আনা পেয়ারা বাগান তাদের কাছে অভিশাপ হয়ে দাড়াবে।